Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 412/17)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»PLA DE BAGES«

PDO-ES-A1557-AM04

Meddelelsesdato: 7.8.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Nedsættelse af grænsen for det virkelige alkoholindhold i visse rødvine

BESKRIVELSE:

Det påkrævede minimumsalkoholindhold for rødvine med oprindelsesbetegnelsen Pla de Bages, der er fremstillet af druer af sorterne Picapoll Negro og Garró/Mandó, sættes ned fra 12,5 % vol. til 11,5 % vol.

Denne ændring vedrører punkt 2, litra a), i produktspecifikationen og punkt 4 i enhedsdokumentet.

Der er tale om en standardændring, eftersom den ikke falder ind under nogen af de tilfælde, der er beskrevet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Picapoll Negro er en af de sorter, man igen er begyndt at anvende i det område, hvor oprindelsesbetegnelsen Pla de Bages fremstilles, og den har været medtaget i produktspecifikationen siden 2014.

Denne sort har været dyrket i området siden 2006. Den har et meget tyndt skind, mellemstore til store druer og lette tanniner, hvilket giver vine, der er meget specielle, udtryksfulde og elegante. Ligesom det er tilfældet med andre Vitis vinifera-sorter, betyder disse druekarakteristika, at det er svært at opnå et væsentligt alkoholindhold.

Mandó er en anden af de sorter, man igen er begyndt at anvende i det område, hvor oprindelsesbetegnelsen Pla de Bages fremstilles, og den har været medtaget i produktspecifikationen siden 2016.

I TermCat (det catalanske terminologicenter, der er oprettet af den regionale regering i Catalonien og instituttet for catalanske studier) defineres Mandó-vin som en »vin, som er fremstillet af Mandó-druer og har et lavt alkoholindhold«.

At opretholde et højt minimumsalkoholindhold for en sort, der ikke naturligt opnår et sådant modenhedsniveau, kan være problematisk for vinavlerne og producenterne.

Der har nu været dyrket Mandó-druer i Bages i over et årti, og i den periode har alkoholindholdet i vine fremstillet af druesorten Mandó været påviseligt lavere end i vine fremstillet af andre Vitis vinifera-sorter.

2. Nedsættelse af grænsen for det totale syreindhold i hvidvine og rosévine

BESKRIVELSE:

Det påkrævede minimumssyreindhold for hvidvine og rosévine med oprindelsesbetegnelsen Pla de Bages sættes ned til det samme niveau som det, der i øjeblikket er tilladt for rødvine, dvs. minimumsindholdet af vinsyre sættes ned fra 5 til 4,5 g/l.

Denne ændring vedrører punkt 2 i produktspecifikationen og punkt 4 i enhedsdokumentet.

Der er tale om en standardændring, eftersom den ikke falder ind under nogen af de tilfælde, der er beskrevet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Der er opstillet regler for det totale syreindhold, fordi det har en positiv indflydelse på vinens holdbarhed (det forhindrer udviklingen af mikroorganismer), og fordi det spiller en direkte rolle for smagsoplevelsen.

De nuværende klimaforhold med varmere og mere tørre somre giver en større syrenedbrydning end sædvanligt i vinstokkene og vine med et lavere naturligt syreindhold. Det betyder, at producenterne er nødt til at tilsætte syre for at overholde reglerne.

Det overlades til producenternes skøn at tilsætte yderligere syre, under hensyntagen til at de endelige kvalitetskrav, som produktet skal opfylde, vil være de samme uanset syretilsætning.

— Produktet skal opfylde de organoleptiske kvalitetsstandarder, der skal godkendes af den relevante vinsmagningskomité.

— Produktet skal være i overensstemmelse med de andre kemiske krav, der er fastsat i reglerne, hvad angår de andre parametre, der skal vurderes.

Med de nyeste teknikker er det ikke længere altid nødvendigt at tilsætte syre for at opfylde disse to krav, da der er alternative måder at opfylde dem på. Derfor blev det anset for hensigtsmæssigt at sætte kravet til det totale syreindhold ned fra 5 g/l vinsyre til 4,5 g/l.

3. Ændringer af nogle af lagringsbetingelserne

BESKRIVELSE:

Kravet om, at vinen skal have været aftappet i en vis periode, for at det traditionelle udtryk »Crianza« må anvendes, ophæves. Desuden ophæves kravet om, at alle egefade, der anvendes til lagring, skal have en kapacitet på under 330 liter. Med hensyn til udtrykkene »barrica« (fad) og »roble« (egetræ) ændres den maksimale kapacitet fra 330 liter til 600 liter, så den bringes i overensstemmelse med spansk lovgivning.

Disse ændringer vedrører punkt 2.2 i produktspecifikationen, men vedrører ikke enhedsdokumentet.

Der er tale om standardændringer, eftersom de ikke falder ind under nogen af de tilfælde, der er beskrevet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

I henhold til betingelserne for brugen af det traditionelle udtryk »Crianza« skal rødvine være lagret i mindst 24 måneder, heraf mindst 6 måneder på egefade med en maksimal kapacitet på 330 liter. Denne beskrivelse henviser til den samlede lagringstid og minimumsvarigheden af lagringen på fad, men siger ikke noget om, hvor længe vinen skal ligge på flaske. Derfor er det blevet foreslået, at ordene »... og ligger på flaske« slettes fra produktspecifikationen for oprindelsesbetegnelsen Pla de Bages. Ordlyden ændres nu til: »Rødvine skal lagres i to kalenderår. Denne proces skal omfatte mindst seks måneder på egefade.«

Der anvendes i øjeblikket forskellige lagringsmetoder ved vinfremstillingen, hvor man bruger fade af forskellige materialer og med forskellig kapacitet. Hvad angår »referencer og/eller instruktioner med hensyn til vinfremstillings- eller lagringsprocessen«, står der i den gældende udgave af produktspecifikationen, at »i alle lagringsprocesser må egefadenes kapacitet ikke overstige 330 liter«. Med henblik på en tilpasning til de nuværende lagringsmetoder anses begrænsningen af fadets maksimale kapacitet for at være for restriktiv, og derfor foreslås det at slette følgende sætning fra produktspecifikationen: »I alle lagringsprocesser må egefadenes kapacitet ikke overstige 330 liter«.

Reglerne på nationalt plan giver mulighed for en maksimal kapacitet på 600 liter i kravene til anvendelsen af udtrykkene »barrica« (fad) og »roble« (egetræ).

4. Udvidelse af det afgrænsede geografiske område

BESKRIVELSE:

Der er tilføjet otte nye kommuner til det afgrænsede geografiske område.

Disse ændringer vedrører punkt 4 i produktspecifikationen og punkt 6 i enhedsdokumentet.

Der er tale om standardændringer, eftersom de ikke falder ind under nogen af de tilfælde, der er beskrevet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Lige siden oprettelsen har det altid været meningen, at oprindelsesbetegnelsen Pla de Bages skulle omfatte alle kommunerne i Bagesdistriktet.

Det var ikke alle kommuner, der ansøgte om at deltage, da oprindelsesbetegnelsen blev oprettet, selv om de teknisk set alle ligger i samme område og er lige velegnede til vindyrkning og vinfremstilling, hvad jordbunds- og klimaforholdene angår, hvilket agronomen Antoni Baltierrez bekræftede i sin tekniske undersøgelse.

Derfor foreslår vi, at følgende kommuner tilføjes til produktspecifikationen: Gaià, Sant Feliu Sasserra, Sant Vicenç de Castellet, Castellbell i el Vilar, Marganell, L'Estany, Moià og Monistrol de Montserrat.

5. Ny sort og synonym for en anden sort er tilføjet

BESKRIVELSE:

Sorten Samsó/Cariñena tilføjes til produktspecifikationen. Endvidere tilføjes sorten Mandó, som er et synonym for en sort, der allerede er tilladt, nemlig Garró.

Disse ændringer vedrører punkt 6 i produktspecifikationen, men de vedrører ikke enhedsdokumentet, eftersom den nye sort medtages som en sekundær sort.

Der er tale om standardændringer, eftersom de ikke falder ind under nogen af de tilfælde, der er beskrevet i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Man ønsker at medtage denne druesort under oprindelsesbetegnelsen Pla de Bages, da den er meget velegnet til jordbunds- og klimaforholdene og giver gode resultater set ud fra et agronomisk og ønologisk synspunkt. Derfor blev det anset for hensigtsmæssigt at tilføje sorten Sansón/Cariñena til produktspecifikationen for oprindelsesbetegnelsen Pla de Bages.

Navnet »Mandó« tilføjes som synonym for »Garró« for at rette den fejl, at det blev udeladt, da sidstnævnte blev medtaget i produktspecifikationen i 2016.

ENHEDSDOKUMENT

1. Betegnelse

Pla de Bages

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

8. Perlevin

4. Beskrivelse af vinen/vinene

Hvid- og rosévin

Fremstilles af de sorter, der er nævnt i punkt 6. Hvidvinene har en lys farve og friske aromaer af blomster og krydderurter. På grund af den betydelige indflydelse fra Pyrenæerne ligger hvidvinenes aromaer i den friskere ende af beskrivelserne af de enkelte sorter, og de har et stærkt præg af syrlige frugter.

Rosévinene er kraftige og fremstillet af modne druer, der giver en god struktur og en blød fornemmelse. Farvenuancen varierer fra en kortere udblødningsvarighed til mere intense rosévine.

* Det virkelige minimumsalkoholindhold for rosévine, der udelukkende er fremstillet af Sumoll- og Ull de llebre-druer, er 11,5 % vol., mens det er 12,5 % vol. for resten.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 11 Totalt syreindhold, minimum 4,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 10 Totalt indhold af svovldioxid, maksimum (i milligram pr. liter) 180

Rødvin

Rødvinene skal fremstilles af godkendte sorter.

Rødvinene er meget stærke i farven. Dyrkningsplanen og det kolde klima fremmer en langsom modning om efteråret, hvilket gør det muligt for alle sorter at danne en masse farve. Det skal bemærkes, at de hjemmehørende sorter har mindre farvepotentiale og giver lysere vine. Disse vine har en god struktur og er meget kraftige.

* Det virkelige minimumsalkoholindhold for vine, der udelukkende er fremstillet af Sumoll-, Ull de llebre-, Picapoll Negro- og Garró/Mandó-druer, er 11,5 % vol.

* Indholdet af flygtig syre må stige med 0,06 g/l for hvert procenttrin alkohol over 11 % vol. og lagringsår, op til højst 1 g/l.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 12,5 Totalt syreindhold, minimum 4,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 13,3 Totalt indhold af svovldioxid, maksimum (i milligram pr. liter) 150

Perlevin

Perlevinene har stort set samme parametre som hvidvinene og rosévinene, med følgende særlige karakteristika:

1) Disse vine har et højere syreindhold, fordi deres alkoholindhold er begrænset, og dette bidrager til den friske smag, der afbalanceres af kuldioxidboblerne.

2) Der er tale om vine, som har en større struktur og er fyldigere i munden, hvilket skyldes de taktile fornemmelser, som kuldioxidboblerne skaber.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 10,5 Totalt syreindhold, minimum 4,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 13,3 Totalt indhold af svovldioxid, maksimum (i milligram pr. liter) 200

Mousserende kvalitetsvin

Hvad udseendet angår, er disse vines farve den samme som i beskrivelserne i afsnittet om hvidvine og rosévine.

De har underliggende aromaer af frisk frugt, citrusfrugter og blomster (fra cuvéen), og lagringen på bærmen tilføjer tørret frugt og brødagtige noter til de aromaer, der udvikles i flasken.

Disse vine er tydeligt fyldigere i munden end de vine, de er fremstillet af. De har en cremet konsistens, som er proportional med det antal måneder, de er lagret, og kuldioxiden er godt integreret. De fine bobler spiller fint sammen med den syrlige profil for de vine, der fremstilles i området, og de har den samme friskhed og lange eftersmag, som er karakteristisk for andre mousserende vine, der fremstilles i kolde områder.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 10,5 Totalt syreindhold, minimum 4,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 13,3 Totalt indhold af svovldioxid, maksimum (i milligram pr. liter) 185

Hedvin

Disse vine kan fremstilles af overmodne druer eller druer, der er ramt af ædel råddenskab.

Når de fremstilles af overmodne druer, omfatter aromaerne tørret frugt, rosiner, sirup og sukkervarer. Når de fremstilles af druer, der er ramt af ædel råddenskab, omfatter aromaerne appelsinskal og honning ud over de førnævnte deskriptorer.

Når der fremstilles naturligt søde vine ved at standse gæringen, som regel ved hjælp af lave temperaturer og mikrofiltrering, har vinene samme karakteristika som unge vine, men med naturligt forekommende sukker.

Der fremstilles mistella, »rancio«-vine og naturligt søde vine.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 15 Totalt syreindhold, minimum 4,5 g/l udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter) 180

5. Vinfremstillingsmetoder

a) Væsentlige ønologiske fremgangsmåder

Dyrkningsmetode

Dyrkningsmetoderne skal være de traditionelle praksisser, da der er størst sandsynlighed for, at de giver den bedste kvalitet. Alt dyrkningsarbejdet skal ske med respekt for plantens fysiologiske ligevægt, med respekt for miljøet og med anvendelse af den agronomiske viden, der er nødvendig for at opnå druer i en optimal tilstand til fremstilling af vin.

Vinstokkene espalieres i henhold til de praksisser og metoder, der er almindeligt accepterede til vinfremstilling.

De høstede druer skal hurtigst muligt transporteres til vingården ved hjælp af metoder, som sikrer, at deres kvalitet bevares.

Relevante restriktioner for fremstilling af vinene

Druerne skal høstes med stor omhu. Vine, der er omfattet af denne beskyttede oprindelsesbetegnelse, må kun fremstilles af sunde druer, der er tilstrækkeligt modne til at give vine med et naturligt alkoholindhold på mindst 9,5 % vol. for hvidvinenes vedkommende og 11 % vol. for rødvinenes vedkommende. Det naturlige minimumsalkoholindhold i volumen skal være 9,5 % vol., når vinen anvendes til at fremstille perlevine eller mousserende kvalitetsvine.

b) Maksimumudbytte

Hvide druesorter

10 000 kg druer pr. hektar

Hvide druesorter

70 hektoliter pr. hektar

Røde druesorter

9 000 kg druer pr. hektar

Hvide druesorter

63 hektoliter pr. hektar.

6. Afgrænset geografisk område

Listen over de kommuner, hvor vine omfattet af den beskyttede oprindelsesbetegnelse Pla de Bages fremstilles, er som følger:

Aguilar de Segarra

Artés

Avinyó

Balsareny

Calders

Callús

Cardona

Castellbell i el Vilar

Castellfollit del Boix

Castellgalí

Castellnou de Bages

El Pont de Vilomara i Rocafort

L'Estany

Fonollosa

Gaià

Manresa

Marganell

Moià

Monistrol de Calders

Monistrol de Monserrat

Mura

Navarcles

Navàs

Rajadell

Sallent

Sant Feliu Sasserra

Sant Fruitós de Bages

Sant Joan de Vilatorrada

Sant Mateu de Bages

Sant Salvador de Guardiola

Sant Vicenç de Castellet

Santpedor

Santa Maria d'Oló

Suria

Talamanca

7. Primære druesorter

PICAPOLL BLANCO

SUMOLL TINTO

TEMPRANILLO — ULL DE LLEBRE

8. Tilknytning til det geografiske område

»Vin«

Landbrugs- og klimaforholdene i distriktet omfatter temperaturer og nedbørsmængder, der adskiller sig væsentligt fra de omkringliggende distrikter. Distriktets gennemsnitlige højde og afstand fra havet samt den kystnære barriere er årsag til de klimaforhold, der giver vinene herfra deres syrlige profil.

De mange skove og det meget store antal krydderurter, der vokser overalt i distriktet, giver et karakteristisk terroir, der har en stærk og specifik indflydelse på alle de vine, som fremstilles i området og er omfattet af den beskyttede oprindelsesbetegnelse Pla de Bages. Vinenes primære aromaer bærer præg af essensen af disse urter. Nogle eksempler herpå er rosmarin, lavendel og timian.

»Perlevin«

Forklaringerne i det foregående afsnit er ligeledes gældende her.

»Mousserende kvalitetsvin«

Bagesområdet har lang tradition for fremstilling af mousserende vine. Kommunen Artés er omfattet af den beskyttede oprindelsesbetegnelse Cava, eftersom man her har eksperimenteret med og fremstillet denne type vin siden starten af det 20. århundrede. De var med andre ord nogle af de første til at fremstille mousserende vine. Den cuvée, der anvendes til fremstilling af disse vine, stammer fra sorterne Macabeo, Xarello og Parellada, og de har de karakteristika, der allerede er beskrevet i afsnittet om vinene.

»Hedvin«

Der er fremstillet hedvin i Bagesområdet lige siden tidernes morgen. »Rancio«-vine, mistella og naturligt søde vine har i mange år været almindelige drikkevarer i hjemmene i distriktet. Kombinationen af den traditionelle vinfremstillingsmetode og druesorterne i distriktet, der påvirkes af de ovennævnte agroklimatiske forhold, giver disse vine deres særlige organoleptiske egenskaber.

9. Andre vigtige betingelser (emballering, mærkning, andre krav)

Retlig ramme:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

Vine, der er omfattet af den beskyttede oprindelsesbetegnelse Pla de Bages, skal aftappes i det område, der er angivet i bestemmelserne for den beskyttede oprindelsesbetegnelse. Denne beslutning er truffet af kontrolorganet, som er af den opfattelse, at det område, der er omfattet af den beskyttede oprindelsesbetegnelse, er så lille, at enhver indblanding udefra kunne have en negativ indvirkning på kvaliteten. Kontrolorganet ville ikke være i stand til at overvåge den korrekt, og de gældende standarder kunne blive kompromitteret.

Link til produktspecifikationen

https://cutt.ly/zdIxe2x.

(1) EUT L 9 af 11.1.2019, s. 2